ΠΙΣΩ ΡΟΥΦΙΑΝΟΙ 




Η προϊστάμενη του 5ου γραφείου της 
δευτεροβάθμιας εκπαίδευσης, κατόπιν 
εντολής του υπουργείου παιδείας ζήτησε 
από τους διευθυντές κατειλημμένων 
σχολείων του Ιλίου και του Καματερού να 
καταθέσουν στα τοπικά αστυνομικά 
τμήματα σχετικά με το κύμα καταλήψεων 
των προηγούμενων ημερών και μεταξύ 
άλλων να δώσουν στην αστυνομία τα 
ονόματα όσων "πρωτοστατούν" στις 
καταλήψεις. 


Είναι προφανές πως το κύμα των 
καταλήψεων των προηγούμενων ημερών 
έκανε πολλούς να ιδρώσουν και άλλους 
τόσους να σκυλίάσουν στα τηλεοπτ ικά 
παράθυραγια "χαμένες ώρες 
διδασκαλίας" και "καταλήψεις χωρίς 
αιτήματα". Και μέσα σε όλα αυτά 
αναζητούνται και ρουφιάνοι διευθυντές 
γιανα ενισχύσουν το έργο της 

αστυνομίας. 




Το μήνυμα, λοιπόν, πρέπει να είναι πιο ξεκάθαρο από ποτέ προς 
όσους λασπολογούν, επιτίθενται και ρουφιανεύουν τους καταλήψιες: 

Οι μαθητές/τριες και οι αλληλέγγυοι/ες θα υπερασπιστούν 

τους αγώνες τους και τις επιλογές τους 

θα επιμένουν στις καταλήψεις 
θα βρίσκονται στους δρόμους 

ενάντια στο φόβο, ενάντια στην ασφυξία της εκπαιδευτικής 
μηχανής, των γονεϊκών νευρώσεων, του καθωσπρεπισμού, 

της αστυνομίας, των εισαγγελέων 



/^^ΘΕΡΣΙΤΗΣ 

Λ/ χώρος ραδιουργίας και ανατροπής* Νέστοοος και Ευαγγελίστριας, Ιλιον 
Μ«νΜ.ΙΙΐβΓ5ίΙί5.9Γ 





Ο σπόρος της ανυπακοής στα σχολεία, με τη μία κατάληψη να διαδέχεται την άλλη, επιμένει να 
φυτρώνει, Και όσο το βλαστάρι μεγαλώνει, τόσο ενοχλούνται τα ευαίσθητα νευρικά κύτταρα των 
υπουργών και ορισμένων γονιών και καθηγητών, που τρέμουν και μόνο στη μνήμη του 
Δεκέμβρη του 2008. 


Ενοχλημένο από την εξεγερσιακή αυτή “ασθένεια" αποδείχθηκε το υπουργείο παιδείας αλλά 
και η προϊστάμενη του 5ου γραφείου δευτ/θμιας εκπαίδευσης, στο Ίλιον. Φοβούμενοι την 
ενδεχόμενη εξάπλωση των καταλήψεων, ξέθαψαν ένα νόμο του 2000- ο οποίος είχε 
μείνει χρόνια ανεφάρμοστος- και στη συνέχεια εξέδωσαν αμέσως εντολές συμμόρφωσης και 
υλοποίησης των κατασταλτικών διατάξεων του νόμου προς τους διευθυντές των λυκείων των 

περιοχών μας (Ιλιον, Καματερό). Ούτε λίγο ούτε πολύ, τους ζητούσε να ρουφίανέψουν στα 

τοπικά αστυνομικά τμήματα τα ονόματα των 'υποκινητών' της κατάληψης, στην 
περίπτωση που αυτή δεν έχει παρθεί με απόφαση του Ιδμελούς. Επιπλέον, ζητά την άμεση 
ενημέρωση των γονιών των υποκινητών", καθώς και την πλήρη αναφορά των ζημιών που έχουν 
προκληθεί στα κατειλημμένα σχολεία. 

Δεν υπάρχει αμφιβολία ότι αυτή η κίνηση του υπουργείου και της 
προϊστάμενης, επιδιώκει να θέσει σε εφαρμογή ένα νόμο που θα καταστείλει 
Τΐς καταλήψεις των σχολείων. Οι επιδιώξεις του νόμου είναι να δίνονται στους μπάτσους τα 
ονόματα των «υποκινητών» καθώς για τους νόμους δε νοείται κατάληψη χωρίς «υποκινητές». 
Υπάρχει μια στρεβλή αντίληψη πως.,, ένα ή λίγα άτομα είναι αυτά που αναγκάζουν τους 
υπόλοιπους να καταλάβουν τα κτίρια, λες και οι μαθητές είναι ανίκανοι να συναποφασίσουν την 
κατάληψη του σχολείου τους, Ακόμη υπάρχει μια στρεβλή αποδοχή πως κατάληψη νοείται μόνο 
εάν έχει αποφασιστεί από το Ιδμελές. 

Το ανέκδοτο αυτό που λέει πως οι καταλήψεις θα είναι "αποδεκτές" από το υπουργείο μόνο εάν 
έχουν αποφασισθεί από τα 15μελή, δεν είναι μόνο κακόγουστο αλλά και ψευδές: η ιστορία έχει 
δείξει ότι, έτσι κι αλλιώς, υπουργοί και προϊστάμενοι είναι αλλεργικοί στη λέξη κατάληψη. Το 15 

μελές είναι ένα μαθητικό όργανο χειραγωγήσιμο από κάθε είδους πιέσεις (καθηγητών, 
γονιών, κομματικών καπελωμάχων, καθωσπρεπισμού), και μέσω αυτού γίνεται ευκολότερος ο 
έλεγχος της κατάστασης όταν αυτή τείνει να ξεφυγει, όταν οι μαθητές παίρνουν πραγματικά 
τον αγώνα στα χέρια τους. 

Όμως η κατασταλτική ενεργοποίηση του τοπικού γραφείου δευτεροβάθμιας εκπαίδευσης δεν 
σταματά εδώ αλλά συνεχίζει επιστρατεύοντας ΤΟ «όπλο» των γονιών (χιλιοφορεμένη μέθοδος 

καταστολής καταλήψεων), προκειμένου να τρομοκρατηθούν οι καταλήψιες. Δύο 

καταπιεστικοί θεσμοί (σχολείο και οικογένεια) σε σύμπραξη είναι (θεωρητικά) 
αποτελεσματικότεροι από έναν. Το γραφείο, λοιπόν, εγκαλεί τους γονείς θυμίζοντώς τους ότι είναι 
υπεύθυνοι για τις πράξεις των παιδιών τους. Τους προτρέπει να τα απομακρύνουν από τις 
καταλήψεις, προκειμένου να συνεχιστεί ανεμπόδιστα η σχολική χρονιά. 

Η προπαγάνδα του τοπικού γραφείου δευτεροβάθμιας εκπαίδευσης ενάντια στις καταλήψεις 

τελειώνει με την επίκληση των «φθορών». Πώς θα μπορούσε να λείπει άλλωστε; Έτσι, 
συνθήματα με σπρέι στους τοίχους, καρέκλες και θρανία κρεμασμένα στα κάγκελα, ως μέσο 
άμυνας ενάντια στην καταστολή και καμένοι κάδοι για ζεστασιά το χειμώνα βαφτίζονται φθορές 




που αποτελούν ικανή και αναγκαία συνθήκη, είτε για να δίνονται ονόματα καταληψιών 
στους μπάτσους, είτε για να μπουκάρουν οι εισαγγελείς στα σχολεία. 

Η κατάληψη ανέκαθεν αποτελούσε ένα τρόπο εναντίωσης στο σύστημα της εκπαίδευσης. 
Αποτελεί όμως, και έναν ευχάριστο τρόπο αποφυγής της ανίας των σχολικών θρανίων, της 
καταπίεσης των καθηγητών, της διδακτέας ύλης, των φροντιστηρίων και τον περιορισμό του 
οικογενειακού περιβάλλοντος. Η κατάληψη ξέρει να ζητά ία πάντα, αλλά να μη ζητά και 
τίποτα. Δεν αναγνωρίζει φθορές, όταν η καθημερινή φθορά που το εκπαιδευτικό 
σύστημα προκαλεί στα παιδιά της είναι ανυπολόγιστη. Δεν αναγνωρίζει υποκινητές και 

15μελή, ούτε τρομοκρατείται από υπουργούς, προϊστάμενους γραφείων, γονείς και 
πάνω απ' όλα, ρουφιάνους. 

Όσοι καθηγητές, διευθυντές ή γονείς θέλουν να τρομοκρατήσουν τους καταλήψιες 
και όσοι παραληρούν μαζί με τα ΜΜΕ περί "χαμένης ύλης", "εθιμοτυπικών 
καταλήψεων χωρίς αιτήματα", "καταστροφών στα κατειλημμένα σχολεία" και 
εξωσχολικών" θα πάρουν την απάντηση που τους αναλογεί. Οι μαθητές/τριες και 
οι αλληλέγγυοι/ες θα υπερασπιστούν τους αγώνες τους και τις επιλογές τους. Θα 
βρίσκονται στους δρόμους, θα επιμένουν στις καταλήψεις. 

(ανοιχτός κάθε τέταρτη μετά τις 6:30 για συνέλευση και κάθε παρασκευή μετά τις 8:00) 



